CELEX: 32006R1197
Language: lt
Date: 2006-08-07 00:00:00
Title: 2006 m. rugpjūčio 7 d.  Komisijos reglamentas (EB) Nr. 1197/2006, iš dalies keičiantis Reglamentą (EEB) Nr. 2967/85, nustatantį išsamias Bendrijos kiaulių skerdenų klasifikavimo skalės taikymo taisykles

8.8.2006   
            
            
               LT
            
            
               Europos Sąjungos oficialusis leidinys
            
            
               L 217/6
            
         
      KOMISIJOS REGLAMENTAS (EB) Nr. 1197/2006
   2006 m. rugpjūčio 7 d.
   iš dalies keičiantis Reglamentą (EEB) Nr. 2967/85, nustatantį išsamias Bendrijos kiaulių skerdenų klasifikavimo skalės taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1), ypač į jo 2 straipsnį ir 4 straipsnio 6 dalį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (2), ypač į jo 5 straipsnio 1 dalį,
   kadangi:
   
               (1)
            
            
               Komisijos reglamente (EEB) Nr. 2967/85 (3) nustatytos išsamios Bendrijos kiaulių skerdenų klasifikavimo skalės taikymo taisyklės, ypač kiaulių skerdenų raumeningumo nustatymo būdas.
            
         
               (2)
            
            
               Naujausiuose, visų pirma pagal EUPIGCLASS projektą atliktų tyrimų rezultatuose, susijusiuose su kiaulių skerdenų klasifikavimu buvo pabrėžta, kad labai svarbu pagerinti mėginių ėmimo kokybę ir supaprastinti kiaulių skerdenų raumeningumo nustatymo būdą.
            
         
               (3)
            
            
               Todėl reikėtų patikslinti Reglamente (EEB) Nr. 2967/85 nustatytą kiaulių skerdenų raumeningumo nustatymo būdą ir pamatinio raumeningumo procentinio dydžio apskaičiavimą.
            
         
               (4)
            
            
               Todėl Reglamentas (EEB) Nr. 2967/85 turėtų būti atitinkamai pakeistas.
            
         
               (5)
            
            
               Šiame reglamente numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EEB) Nr. 2967/85 iš dalies keičiamas taip:
   
               1)
            
            
               3 straipsnio 1 ir 2 dalys pakeičiamos taip:
               „1.   Standartinis statistinis kiaulių skerdenų raumeningumo nustatymo būdas, kurį kaip klasifikavimo būdą leidžiama taikyti, kaip apibrėžta Reglamento (EEB) Nr. 3220/84 2 straipsnio 3 dalyje, – tai įprastų mažiausių kvadratų metodas arba vadinamas mažinamo rango (pvz., PLS ir PCR) metodas; tačiau gali būti naudojami ir kitokie patikimi statistiniai būdai.
               Metodas turi būti grindžiamas atitinkamos šalies arba regiono kiaulienos produkcijos tipiniu mėginiu, sudarytu ne mažiau kaip iš 120 skerdenų, kurių raumeningumas buvo nustatytas pagal šio reglamento I priede nustatytą išpjaustymo būdą. Jei naudojami pakartotinio mėginio ėmimo metodai, tipinis raumeningumas apskaičiuojamas vertinant ne mažiau kaip 50 skerdenų, o gaunami rezultatai turi būti ne mažiau tikslūs, nei naudojant standartinį statistinį metodą vertinant 120 skerdenų.
               2.   Klasifikavimo metodą leidžiama taikyti tik tuomet, kai vidutinė kvadratinė prognozės paklaida (RMSEP), apskaičiuota taikant kryžminio įverčio metodiką, yra mažesnė kaip 2,5. Be to, apskaičiuojant RMSEP įtraukiamos išskirtys.“;
            
         
               2)
            
            
               I priedo 2 punktas pakeičiamas taip:
               
                           „2.
                        
                        
                           Pamatinis raumeningumo procentinis dydis apskaičiuojamas taip:
                           
                              
                           Minėtų keturių gabalų raumens svoris apskaičiuojamas iš bendro neišpjaustytų gabalų svorio atimant keturių gabalų riebiųjų dalių bendrąjį svorį.“.
                        
                     
         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Nuo 2006 m. liepos 1 d. jis taikomas klasifikavimo metodams, kuriems turi būti suteiktas leidimas, kaip nustatyta Reglamento (EEB) Nr. 2967/85 3 straipsnio 3 dalyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugpjūčio 7 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 282, 1975 11 1, p. 1. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (3)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).